《投上中书右丞相脱脱》
元代·张昱

履舄从容自九重，相王忠孝更谁同？千年带砺犹初誓，万国臣谁尽下风。

星贯紫垣朝佩剑，月临黄道夜传弓。汉家若论安刘策，四皓难书第一功。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。